Lutra lutra

:*Este articlo trata sobre la *'loira**, mamifero carnivoro acuatico. Ta altros emplegos d'a parola **loira** se veiga **Loira (desambigación)**.''


A **loira** u **luria** ( <small>([[Linné|L.]], [[1758]])</small>) ye un [[mamifero]] [[carnivoro]] d'a familia d'os [[mustelidae|mustelidos]], habitant d'os corsos d'augua. En [[Aragón]] yera un animal que frecuentaba totas as rechions dende os [[Pireneus]] dica la tierra baixa, pero que actualment se troba redueita en os corsos d'alta montanya de bella sierra interior y d'os [[Pireneus]].

Se'n considera un animal indicador d'o buen estau d'os cursos d'augua, perque enradiga l'alimentación suya en [[peix]]es, [[anfibio]]s y [[crustacio]]s que no se troban en as auguas contaminadas. Per esta razón, y perque las suyas piels son muit apreciadas, a [[especie]] minguó lo suyo numero dende la segunda metat d'o [[sieglo XX]] en o nuestro país. Actualment, bella población se troba en as cuencas d'os ríos [[río Millars|Millars]], [[río Guadalaviar|Guadalaviar]], [[río Guadalop|Guadalop]], [[río Matarranya|Matarranya]], [[río Algars|Algars]], [[río Aragón|Aragón]], [[río Cinqueta|Cinqueta]], [[río Bellós|Bellós]], [[río Arazas|Arazas]], [[río Cinca|Cinca]], [[río Esera|Esera]], [[río Isabana|Isabana]], [[río Noguera Ribagorzana|Noguera Ribagorzana]], [[río Xalón|Xalón]] y [[río Piedra|Piedra]], y ha estato reintrodueita en [[río Ebro|Ebro]].

Este animal se caracteriza per a suya mida gran (d'entre 62 ta 70&nbsp;cm de cuerpo, mes bels 35 – 40&nbsp;cm. d'a [[coda]], plegando dica pesar 11 Kg.), as partes blancas en a [[gorga (anatomía)|gorga]] y as membranas d'entre os suyos didos. O pelache ye curto y pardo, distinguindo-se d'os suyos parients os [[Mustela lutreola|nurions]] (''[[Mustela lutreola]]'') per a suya mida mes gran, o pelo mes claret, y la suya maniera de nadar con només que la capeza fuera de l'augua, mientres que os [[Mustela lutreola|nurions]] be mantienen parte d'a esquena tamién.

As piels de loira ya se nombran en [[aragonés medieval]] en textos comercials de primers d'o sieglo XV provinients de Uesca.


== Zoonimia ==
En muitas localidaz de l'[[Alto Aragón]] como [[Ansó]], [[Bielsa]], [[Buerba]], [[Broto]], [[Chistén]], [[Echo]], [[Fago]], [[Lasieso]], [[Puyarruego]], [[Sallent de Galligo]], [[Torla]] y [[Val de Vio|Vallivió]] dicen **loira**, pero bi n'ha variants. En [[Buerba]] existe tamién **aloira**

Se troba **luria** en [[Alcoleya de Cinca]], [[Benás]], [[Campo (Uesca)|Campo]], [[Casp]], [[Chalamera]], [[Estadilla]], [[Fonz]], [[Muel]], [[Osera d'Ebro|Osera]], [[la Poblla de Roda]] y [[Santa Llestra y Sant Quílez|Santa Llestra]] y a suya variant palatalizada **lluria** en [[Alcoleya de Cinca]], [[Calvera]] y [[Caixigar (Ribagorza)|Caixigar]].

En [[Isabana]] se rechistra a forma **lutra** mientres que **ludria** ye a forma tipica en a [[provincia de Teruel]], existindo tamién a variant **ludia**. En [[Grist]] se documentan as formas **luitra**, a palatalizada **lluitra** y **lutria**, ista zaguera tamién rechistrada en [[Echo]].

En [[l'Aínsa]], [[aragonés campés|Campo]], [[Muro de Bellós]] y [[Pozán de Vero]] dicen ''nuria'', con as variants **noria** y **neutra** en [[Rodellar]] y **noira** en [[Bailo]], [[Pandicosa]] y a [[val de Tena]].

Tamién se conoixe como **cocho d'aigua''' en Capella.

## Imáchens

Imachen:Loutre des pyrenees baronnies 2004.jpg|Loira d'os Pireneus, en Francia.
Imachen:Lutra.lutra.standing.1.jpg|Loira europea alzata.


## Notas


## Referencias

## Vinclos externos